open-index/open-wikipedia-markdown huggingface dataset:
Michael Mugabi

**Michael Karokora Mugabi**, Munnamateeka Mu yuganda era akulira amakampuni, akola nga maneja dayirekita era akulira bbanka ya Housing Finance Bank (HFB), bbanka y’ebyobusuubuzi n’emisingo ng’ekitebe kyayo ekikulu kisangibwa mu Kampala, ekibuga ekikulu ekya Uganda.  Bbanka eno ya Uganda National Social Security Fund ne minisitule  ey'ebyensimbi mu Uganda, okuteekateeka n'enkulaakulana y'ebyenfuna . 

## Obuto bwe n’okusoma
Oluvannyuma lw’okumaliriza emisomo gye egya siniya, yayingizibwa mu yunivasite y’e Makerere, yunivasite ya gavumenti esinga obukadde era esinga obunene mu Uganda. Yatikkirwa diguli  mu mateeka . Yagattako Dipuloma mu by’amateeka, gye yafuna okuva mu kitongole kya Law Development Centre, mu Kampala, ekibuga ekikulu ekya Uganda. Oluvannyuma yayingizibwa mu kitongole kya Uganda nga munnamateeka akola. 

Diguli ye eya Master of Laws mu mateeka g’ebyobusuubuzi n’ebitongole, yafuna okuva mu Yunivasite y’e London . Era akola wamu n’ekitongole ekivunaanyizibwa ku bawandiisi n’abaddukanya emirimu ekya Chartered Secretaries and Administrators (ICSA). 

## Omulimu
Nga tannatuuka mu kifo kino, Mugabi yaliko executive director mu Housing Finance Bank. Yawereza nga dayirekita w’emirimu mu bbanka eno. Ekyo nga tekinnabaawo, yaliko omuwandiisi omukulu owa Kkampuni era akulira eby’amateeka mu kitongole kino. Era emabegako yaliko akulira abakozi mu kkampuni ya HFB.  Yalondebwa mu Acting Capacity, n'oluvannyuma mu  bujjuvu yalondebwa okudda mu bigere bya Mathias Katamba, eyalekulira n'atwala ekifo ky'Omukungu mu DFCU Bank .  Housing Finance Bank y’esinga okuwola ssente z’omusingo mu ggwanga, ng’ekola ebitundu nga 60 ku buli 100 ku ssente zonna eziwolwa. 

## Laba ne

* Juma Kisaame
* Patrick Ayota
* Patrick Mweheire

## Ebijuliziddwa
Gloria Seruwagi

**Gloria Seruwagi** Munnayuganda omunoonyereza, omusomesa era omuwabuzi ku by'obulamu bw'abantu ne ssaayansi w'enneeyisa z'abantu nga ye Ddayirekita mu kitongole ekivunaanyizibwa ku by'obulamu n'okutumbula ebyenfuna by'abantu (CHASE-i) era nga  musomesa mu yunivasite e Makerere .    

## Okusoma
Gloria yafuna diguli esooka mu yunivasite e Makerere, yamaliriza diguli ya MSc. eby'obulamu bwa bantu olw'enkulankulana mu London School of Hygiene and Tropical Medicine (LSHTM) era naatuka ng’awandiisibwa ku kitundu ekisomesebwa ekya Dokita mu by'obulamu bw'abantu (DrPH), ne mu London School of Hygiene and Tropical Medicine, nga tannatandika kukola ku PhD mu Yunivasite y'e Huddersfield . 

## Omulimu
Gloria yakola okunoonyereza okujjuvu ku butabanguko ku baana mu bifo eby’ababundabunda wansi w’ekibiina ekibagatta ekya Baobab Research Program Consortium n’olukiiko lw’abantu.     ​ Akola n'ebitongole bingi, ebakwatibwako ku mitendera mingi mu mbeera bantu n'ebyobulamu omuli ebitongole bya gavvumenti, eby'obwannanyini, obwannakyewa, abakolagana mu nkulankulana n'ebitundu bya UN. Ng’oggyeeko Uganda, emirimu gya Gloria gibadde gikwata ku mawanga ag’enjawulo omuli Kenya, Tanzania, Rwanda, Burundi, Democratic Republic of Congo (DRC), South Sudan, Ethiopia, Malawi, Bangladesh ne Bungereza.  

Akulembedde ppuulojekiti eziwerako omuli; Okulanga emmere n’ebyokunywa eri abaana mu Uganda (FACe-U) agenderera okwekenneenya embeera y’emmere, enkosa yaayo ku mugejjo gw’abaana n’endwadde za Uganda ezitasiigibwa (NCD), Refugee Lived Experiences, Compliance and Thinking (REFLECT) mu COVID-19, okunoonyereza okwakebera okumanya, endowooza n’enkola (KAP); okunoonyereza ku ndowooza y’ekitundu ku kabi; okuwandiika ebibaddewo ; n’okusalawo obusobozi n’okugoberera ebiragiro.  

## Ebitabo ebifulumizibwa

* Engeri y'okwekenneenya omukutu ogutunuulidde enkola y'amawanga amangi: Ebifumiitiriza okuva mu kwekenneenya omukutu gwomutindo gw'okulabirira (QCN). 
* Okunyigirizibwa mu birowoozo n'obuwagizi mu mbeera z'abantu mu babundabunda mu lutalo mu bibuga, n'ebyalo mu Uganda: omugugu n'ebibiina. 
* Okunyweza amateeka g'abakugu mu by'obulamu mu Kenya ne Uganda. 
* Enkolagana y'omuntu kinnoomu mu mutimbagano gw'okulabirira ogw'omutindo gw'okussa mu nkola ogw'amawanga amangi ogw'obulamu bwa bamaama, abalongo n'abaana: Okwekenenya emikutu gy'empuliziganya. 

## Pulojekiti ezikolebwa

* Ebintu Ababundabunda bye baayitamu, okugoberera n'okulowooza (jukira) mu COVID-19. 
* Enkola y'enkyukakyuka mu nneeyisa okutumbula okumanyisa abantu ku COVID-19.  
* Okulanga emmere n'ebyokunywa eri abaana mu Uganda (FACe-U). 

## Laba ne bino

* Jane Ruth Aceng, omuwandiisi w’ebitabo
* Lorna Magara

## Ebijulizo
Larakaraka

**Larakaraka** mazina ga kinnansi agazinibwa mu biseera ng'oyogereza mukyala gw'oyagala kuwasa nga gasibuka mu ggwanga ly'abantu ba Abaacholi mu Uganda. Amazina gano, mu mazina ga Acholi agasukka mu 50, galina ebikulu bungi era nga gatera kuzinibwa ku mikolo egy’enjawulo naddala ku mbaga ne kubikujuko ebibeera bikungaaniddeko abantu b'omukitundu. Okukola ng’okwolesebwa okw’omukwano okw’obuyiiya n’obukugu ng'okozesa mubiri, okwolesebwa kw'obukugu mu mazina, n’okwolesebwa kw’obuwangwa. Larakaraka asobozesa abavubuka okwolesa obukugu bwabwe mu kuzina, amaanyi gaabwe, n’obuvumu, byonna n’ekigendererwa eky’okusikiriza omuntu gw’ayinza okutwala mu bufumbo n'abeera naye mu mukwano obulamu bwe bwonna.

## Engeri gye g'olesebwamu
Larakaraka kika kyakwolesa eky'ekinaansi mu Bachooli  okulaga obusobozi bw’okuzina kw’abavubuka n’abakazi n'esuubi ly’okufuna abaagalwa oba bebayinza okuwasa n'okufumbibwa. Amazina gano gabeeramu okukozesa amaanyi n'obukodyo, ng’abazinyi batera n'okubuuka mu banga, okwewuuba nga wewetoloola n'okwetololera mu banga. Nga bakiwerekereza myuziki w’ekinaansi owa Abaacholi abeera akubibwa nga bakozesa engoma, ennanga, entongooli, endeku n’ebivuga ebirala binansangwa eby’enjawulo, kino kiwuuma nekireeta n'okwolesa ebitone ne kiraga nti obuwangwa kitundu kikulu nnyo munsibuko y'eggwanga ly’Abaachooli.

## Amakulu
Larakaraka erina amakulu mangi mu buwangwa bw’Abaachooli era nga kitwalibwa okubeera omukolo gw'eby'ennono okumanyisa abasajja n’abakazi ebibeera bibakwatako. Mu myaka emikadde, amazina gano gaali gatwalibwa ng’omukisa eri abantu abatali bafumbo okusisinkana, okukwatagana, n’okusikiriza abayinza okubeera ababeezi obulamu bwabwe bwonna nga bayita mu kwolesa okugumiikiriza n'okwolesa ’amaanyi. Engeri zino zaatunuulirwa nga nnyo eri abo abaali bagenda okufumbirwa, era abalina obuvumu mu mazina byali byekuusa ku by'obuwangwa nga bikwatagana n’omuwendo gw’omuntu n'abamwetolodde.

### Laba ne

* Abantu b'eggwanga lya Abachooli
* Obuwangwa bwa Uganda
* Amazina g’ekinnansi mu Afrika
* Bwola (Amazina g'obukulembezze bw'enono mu Baachooli).
* Myuziki wa Uganda ow'ekinnansi

## Ebijuliziddwamu


## Nga weyongeddeyo mu kusoma

*
Goretti Nassanga

**Goretti Linda Nassanga** Munnamawulire omunnayuganda, Musomesa era omuddukanya 'w'ebyensoma, akola nga pulofeesa era Dean, ekitongole ky'ebyamawulire n'empuliziganya mu Yunivasite e Makerere.  

## Ensibuko n’obuyigirize
Nassanga yazaalibwa mu Disitulikiti y’e Mukono, mu kitundu kya Buganda mu Uganda circa 1957. Yasomera Naggalama Primary School, oluvannyuma Mount Saint Mary’s College Namagunga, gye yafunira Dipuloma ye eya High School . 

Yayingizibwa mu yunivasite e Makerere, eya gavumenti esinga obukadde mu Uganda n'obunene, gye yatikkirwa diguli esooka mu by’emirimu n’okuddukanya embeera z’abantu mu 1979. Oluvannyuma, mu 1992 yakkirizibwa mu Yunivasite y’e Wales, n’atikkirwa diguli eyookubiri mu by’amawulire mu 1993. Mu 2003, yatikkirwa diguli eyookusatu mu by’amawulire mu yunivasite e Makerere n’afuna Dokita y'obufirosoofo mu by’amawulire n’empuliziganya. 

## Omulimu
Omulimu Nassanga gwe yasooka okukola ng’ava mu yunivasite mu 1979, gwali gwa buvunaanyizibwa ku by’amawulire mu minisitule y’ebyamawulire mu Uganda mu kiseera ekyo. Eyo, yawandiikira ekitongole ky’amawulire ekya Uganda News Agency emboozi ezalagibwanga ku Radio Uganda ne Uganda Television . Mu kusooka, yateekebwa ku mmeeza ya bonna, gye yakolera emirimu egiwerako. Oluvannyuma yasindikibwa mu Palamenti ng’omusasi. Ekiseera kyatuuka n’asituka n’akulira ekitongole kya Palamenti. Oluvannyuma lw’ekyo, yeegatta ku kitongole ky’amawulire ekya Pulezidenti ng’omusasi, okukkakkana ng’akulira ekitongole ky’amawulire ekya Pulezidenti. 

Mu 1989 Nassanga yawummula emirimu gy’amawulire egy’amaanyi n’akwata ekifo ky’obusomesa mu ssomero ly’amawulire mu Institute of Public Administration (kati Uganda Management Institute ). Mu 1992, yavaayo n’agenda okusoma diguli eyookubiri mu by’amawulire okuva mu Yunivasite y’e Wales, e Cardiff, Bungereza. 

Bwe yakomawo mu Uganda mu 1993, yeegatta ku yunivasite e Makerere ng’omusomesa mu by’amawulire. Mu 1998, yafuuka akulira ekitongole kya bannamawulire ekyakatondebwawo mu yunivasite eno. Mu 2003, yatikkirwa diguli eyookusatu mu by’obufirosoofo okuva e Makerere, n’afuuka owa PhD eyasooka okuva mu kitongole kino. Nga 29 Kasambula mu 2016, Nassanga yafuuka pulofeesa, era webutuukidde mu Mutunda 2019, ye pulofeesa yekka mu kitongole kino. 

## Ebirala by’olina okulowoozaako
Pulofeesa Nassanga afulumizza nnyo  ebitabo ebikeberebwa banne era awaddeyo essuula mu bitabo eby’enjawulo. Ebintu by’agenda okusoma kuliko ekikula ky’abantu, emikutu gy’amawulire n’enkulaakulana, empuliziganya y’enkulaakulana, empuliziganya ku butonde bw’ensi, empuliziganya y’ebyobulamu, empisa mu mikutu gy’amawulire, enkola z’okulungamya n’empuliziganya, bannamawulire ku mirembe, ICT n’emikutu emipya.  

## Laba ne bino

* Olukalala lwa yunivasite mu Uganda
* Monica Chibita, omuwandiisi w’ebitabo

## Ebijulizo

## Ebiyungo eby’ebweru

* Abakulembeze ba Varsity Basabye Okuteesa Ne Museveni Okuva nga 26 November 2018.
Kojo Adu Asare

**Kojo Adu Asare** (yazaalibwa 30, Sseboaseka, 1966) munnabyabufuzi okuva e Ghana era yaliko omubaka wa palamenti mu kitundu kya Adenta mu kitundu kya Greater Accra mu Ghana .  Asare yawangula ekifo kya palamenti ya *Adenta* mu **kulonda kwa bonna okwa 2008** ku tiketi ya National Democratic Congress, n'awangula Kwadjo Opare-Hammond ey'aliko . Ebyava mu kulonda biraga nti yafuna **obululu 20,230** okusinga obwa Opare-Hammond eyafuna  obululu 16,646  

## Ebyafaayo n'obuyigirize bwe
Asare ava mu kitundu kya Abirim Akuapem mu buvanjuba bwa Ghana.  Yamaliriza siniya ey’okuntikko. 

## Obukugu bwe
Asare y'akulira ekibiina ekivunaanyizibwa ku buvunaanyizibwa bw’ebitongole mu mbeera z’abantu.  Era yaliko akulira kkampuni ya Vital Concepts limited, erina amatabi mu Ghana, Sierra Leone ne Guinea.  Yakolako ng'omumyuka w’omuwandiisi ow’ekibiina kya National Democratic Congress  Adu Asare, mu kiseera kino,  omukozi mu woffiisi ya pulezidenti, ali mu lwokaano n’omumyuka w’omuwandiisi, George Lawson era saako n'eyali akulira ebyempuliziganya  bya  Pulezidenti, Koku Anyidoho .

Mu Gatonnya wa 2012, Adu Asare yawangulwa Emmanuel Nii Ashie Moore mu kalulu k'okusunsula ababka ba palamenti aka National Democratic Congress mu kitundu kya Adetan . Yafuna obululu 17, ate Moore n’afuna obululu 78 era ekibiina ne kimusunsula okukwata tiketi y'akyo. Abalala abaavuganya mu kalulu k'okusunsula kw'ekibiina kuliko Desmond Aryee-Boi eyafuna obululu 25, Paulina Delali Adinyirah eyafuna obululu 38, Alhaji Adam Mahama eyafuna obululu mukaaga, Herty Laura Ken eyafuna akalulu kamu, ne Samuel Anum Adjei ataafuna. 

Mu Mutunda wa 2025, yalangirira mu lujjudde nti agenda kuvuganya ku  tiketi ya National Democratic Congress ' mu kulonda kwa 2028 . 

Mu 2025, Adu Asare mu lujjudde yanenya abakulu abaalondebwa mu kibiina kya National Democratic Congress (NDC) olw’okulagajjalira bannakibiina abasokerwako mu byalo era n’alaga obweraliikirivu ku ngeri yokuvujjirira saako okukuuma obwetengereze n'obuwagizi bw'ekibiina. Ono era yayogedde ku nkola y’ebyenjigiriza mu ggwanga, n’abuusabuusa enkyukakyuka mu nkola ya minisitule y’ebyenjigiriza ey’okuteeka abantu mu masomero. 

## Ebimukwatako ng'omuntu
Asare yamenyeka ekisambi mu Kasambula wa 2024 era nabeera  ku kitanda. Musajja Mukristaayo era mufumbo ng'alina abaana basatu.  

## Ebijulizo
Buwalasi Theological College

**Buwalasi Theological College** ttendekero ly’Abakulisitaayo ery'byenjigiriza e Mbale, Uganda. 

Omukulu w’essomero eyasooka yali Canon John McDonald. 

## Fakaluti eyeeyoleka

* Keith Russell, omuwandiisi w’ebitabo
* Erisa Masaba

## Abayizi abaaliwo abamanyiddwa

* Geresom Ilukor, omuwandiisi w’ebitabo
* Yona Okoth, omuwandiisi w’ebitabo
* Janani Luwum
* Peter Mudonyi
* Christopher Senyonjo
* Stephen Tomusange, omuwandiisi w’ebitabo
* John Wasikye
* Akisoferi Wesonga

## Ebujulizo
Mahmoud Thabit Kombo, omusajja omulala

**Mahmoud Thabit Kombo** munnabyabufuzi mu ggwanga lya Tanzania nga ye minisita w'eggwanga ow'ensonga z'ebweru.   Yeenyigidde mu pulojekiti z’okukulaakulanya abantu okwetoloola eggwanga omuli okuzimba amasomero, enteekateeka z’obutonde bw’ensi ng’amazzi n’obuyonjo, wamu n’enteekateeka z’ebyobulamu n’okutereka ssente ezigendereddwamu okukendeeza obwavu. 

## Ebyafaayo n'Obuyigirize bwe
Kombo yazaalibwa mu Zanzibar **,** Tanzania **,** era yatandika okusoma mu butongole mu Nnasale ya Saateni nga tannagenda mu Pulayimale ya Tumekuja. Siniya yagimalira ku Hamamni Secondary School ne Lumumba College. Kombo yasomera mu yunivasite y’e Sunderland mu Bungereza, gy'eyafuna ddiguli mu by’okubala ebitabo bya bizinensi ne kompyuta. Oluvannyuma yafuna diguli eyookubiri mu "Applied ICT ne Artificial Intelligence " okuva mu Cables ne Wireless College e Bungereza ne  Master of Arts mu nkolagana z'amawanga n'ensi yonna okuva mu Geneva School of Diplomacy and International Relations .  

## Obukugu bwe
Kombo akoze kyamaanyi okulaba nga  eby'obufuzi  bya Tanzania n'enkolagana y'amawanga amalala etambula bulungi.  Abadde mu nkuŋŋaana z’abakungu eziwerako, omuli okubeera omugenyi omukulu ku mukolo gw’okukuza olunaku lw’eggwanga lya Japan.  Kombo era yasisinkana Iwaya Takeshi, Minisita w’ensonga z’ebweru mu Japan, okuteesa ku kunyweza enkolagana wakati wa Japan ne Tanzania.
Kundo Mathew

**Kundo Mathew**, amanyiddwa nga **Kundo Andrea Mathew**, munnabyabufuzi mu Tanzania era nga yaliko Minisita omubeezi ow'amawulire, empuliziganya ne tekinologiya era mu kiseera kino ye mubaka wa palamenti akiikirira e'kitundu kya Shinyanga Urban okuva mu Museenene  2020 ku tiketi ya  Chama Cha Mapinduzi.    Mu kiseera kino ye Minisita omubeezi ow'amazzi mu Tanzania.  

## Obuyigirize
Kundo Mathew ku ddaala ery'ewaggulu yasoma tekinologiya, okuddukanya pulojekiti n'enkolagana y'ensi yonna mu Tanzania, China ne Bungereza .

Yafuna diguli mu tekinologiya wa kompyuta okuva mu yunivasite ya Hunan (2004–2009). Oluvannyuma yamaliriza diploma mu kuddukanya enkolagana z’amawanga amalala ku Centre for Foreign Relations (2015–2016).

Mathew alina ddiguli bbiri eziri ku ddaala ery'okubiri: diguli eyookubiri mu kuddukanya amawulire okuva mu Yunivasite ya Coventry (2011–2012) ne diguli eyookubiri mu kulondoola n’okwekenneenya pulojekiti okuva mu Open University of Tanzania (2015–2017).

Okusoma siniya ye, yasomera mu Tabora Boys, gye yamaliriza ebigezo bya Certificate of Secondary Education Examination (CSEE) (1997–2000), n’oluvannyuma n’asomera ku St. Anthony’s High School, gye y’amaliriza Advanced Certificate of Secondary Education (ACSE) (2001–2003). 

## Obukugu
Kundo Mathew akoze mu byuma bikalimagezi, ebyempuliziganya, n’okuddukanya emirimu mu bitongole by’obwannannyini, ebibiina by’ensi yonna, ne gavumenti ya Tanzania.

Okuva mu 2004 okutuuka mu 2008, yaweereza ng’omukwanaganya w’ebyempuliziganya n'ebyuma bikalimagezi mu Web International China.

Wakati wa 2009 ne 2010, yakola nga Omumyuka w'akulira eby'emirimu mu kkampuni ya Yongshun Construction Co. Ltd.

Okuva mu 2010 okutuuka mu 2014, Mathew yaweebwa omulimu gw'okwekeneenya ebyuma bikalimagezi era nga ow'ebyemirimu mu kitongole ky’amawanga amagatte ekivunaanyizibwa ku banoonyi b’obubudamu (UNHCR).

Oluvannyuma yakola nga ey'ekeneenya ebyuma bikalimagezi  mu minisitule y’ensonga z’omunda okuva mu 2014 okutuuka mu 2020 **,** ng’ayambako mu kuddukanya n’okwekenneenya ebyuma bikalimagezi ebya gavumenti. Kundo akkiriza nti abavubuka ba Tanzania balina okwettanira tekinologiya n'omutimbagano okuzuula ebigonjoolo ebinayamba enkyukakyuka mu mbeera z’abantu n’okufuuka eby’obugagga eri eggwanga. 

Akola nga Minisita omubeezi ow’amazzi, ng’akola ku kusoomoozebwa kw’amazzi mu Tanzania ng’agenda atalaaga ebitundu eby’enjawulo.  Mu 2026, yalaga nti gavumenti yali emalirizza pulojekiti z’amazzi 3,714, nga pulojekiti 778 zikyagenda mu maaso,  era nagumya abantu ku ngeri gy'akolamu obutaweera . 

## Ebijulizo
Nusrat Hanje, omuwandiisi w’ebitabo

**Nusrat Shabaan Hanje munnabyabufuzi**
 Nusrat Hanje yazaalibwa nga 14, Museenene 1989. Munnabyabufuzi mu Tanzania era mmemba w’ekibiina ky’ebyobufuzi ekya CHADEMA.  Yalondebwa ng'omubaka ku bifo eby’enjawulo era ng’omubaka omukyala kyawerezzaamu okuva mu 2020.    Hanje yakwatibwa mu 2020 ne bannakibiina kya Chadema 19 kyokka oluvannyuma n’ayimbulwa oluvannyuma lwa gavumenti okuggya enta mu musango guno. 

## Obukugu bwe
Nga 18,Muzigo 2025, Nusrat eyali omubaka wa Palamenti ku  kifo eky’enjawulo ng'akiikirira abavubuka  mu kitundu ky’e Singida ng’ali ku tiketi y'ekibiina kya CHADEMA, yalangirira  mu butongole nti ekibiina kye akivuddemu era n'eyegatta ku Revolutionary Party.  

Yeegatta ku kibiina kino olw’enkulaakulana Pulezidenti Samia Suluhu Hassan zeyateekawo, ezikola ku byetaago by’abantu b’omu kitundu. 

## Ebijulizo
Salome Makamba

**Salome Wycliffe Makamba** (yazaalibwa 18 Mukutulansanja 1987) munnabyabufuzi mu Tanzania era mmemba w'ekibiina ky'ebyobufuzi ekya CHADEMA .  Yalondebwa nga Omubaka w'ebifo eky'enjawulo ng'omukiise w'abakyala era yaweereza mu palamenti okuva mu 2020.  

## Obukugu bwe
Mu kiseera kino Makamba ye Minisita omubeezi ow’amasannyalaze mu Tanzania era nga mubaka wa Palamenti, nga muno akozsa obukugu  bw'okulondoola pulojekiti, enkola z’amasannyalaze, n’okukwataganya n’abantu. 

Mu 2024, ng’ali wamu ne Hon. Cecil Mwambe,baayiitibwa ekitebe kya Nigeria ekikulu mu Abuja okwetaba ku mukolo gw'ababaka abakyala abali mu Palamenti mu nsi ezaafugibwako Bungereza  ogukwata ku kumalawo obutabanguko  n’okukakasa nti  abakyala n’abawala bafuna obwenkanya. 

Mu mwaka gwa 2026, Makamba yakulembera ekibinja kya bakungu okuva mu Tanzania okwetaba mu wiiki y’amasannyalaze mu Buyindi (IEW 2026)   ku ngeri y'okusiga ensimbi  n’okukozesa tekinologiya. 

## Ebijulizo
Janet Nabla, omuwandiisi w’ebitabo

**Janet Asana Nabla** munnabyabufuzi mu Ghana .  Yali yeesimbyewo okuvuganya ku bwa Pulezidenti ku tiketi  y'ekibiina kya People's National Party mu kulonda kwa bonna okwaliwo mu Ghana mu 2024 .    Nabla yawandukululwa mu lwokaano olw'ensobi ezaali mu mpapula ez'okwewandiisa. Mu kiwandiiko ekyafulumizibwa ssaabawandiisi w’ekibiina, yategeeza nti baali tebagenda kujulira nsalawo eno wabula essira baali bagenda kulissa mu kufuna satifikeeti ebakkiriza okukola ng’ekibiina ky’ebyobufuzi ekijjuvu. 

## Ebyobufuzi

### Ekibiina kya "People's National Convention"
Nabla yaliko Ssaabawandiisi w’ekibiina kya "People's National Convention" 

#### Okuvuganya ku bwa Pulezidenti
Nabla yalondebwa okukwata bendera y'ekibiina kya People's National Party (PNP) oluvannyuma lw'akakiiko akafuzi ak'ekibiina ak'okuntikko akatuula nga 1 Mutunda 2024.   Nabla yali yeesimbyewo ku bwa Pulezidenti bwa Ghana wamu ne Dokita Ayesu ng'omuyambi we.  Akalulu kano akalondebwa nga 7 Ntenvu 2024 kaawangulwa John Dramani Mahama. 

Mu kiseera kino ye Ssentebe w'ekibiina kya People's National Party (PNP) era alina okukkiriza nti ekibiina kijja kukulembera eggwanga mu 2028. 

## Laba ne

* Okulonda kwa bonna okwa Ghana okwa 2024
* Ebyobufuzi mu Ghana

## Ebijulizo
Emmanuel Nchimbi

**Emmanuel John Nchimbi** (yazaalibwa 24 Ntenvu 1971) mukungu era munnabyabufuzi mu Tanzania mu kiseera kino y'emumyuka wa Pulezidenti wa United Republic of Tanzania .  Yaliko Minisita w'ensonga z'omunda wakati wa 2012 ne 2013 era ng'omubaka wa Palamenti ow'ekitundu kya Songea Town okuva mu 2010 okutuuka mu 2015. 

## Ebyafaayo n'obuyigirize
Nchimbi yasomera mu Uru ne Sangu Secondary School oluvannyuma n’agenda ku Forest Hill Secondary School e Mbeya okusoma eddaala erya nsenvuddeko.  Oluvannyuma lw’okutikkirwa mu yunivasite y’e Mzumbe gye yasomera dipulooma mu by’okuddukanya emirimu, yasoma diguli eyookubiri mu bbanka n’ebyensimbi, era okukkakkana y’afuna diguli eyookusatu. 

## Ebyobufuzi bye
Nchimbi yafuuka ssentebe w’ekiwayi ky’abavubuka ekya CCM oluvannyuma lw’okwegatta ku kakiiko akafuzimu 1997.  Nga tannafuna kifo mu lukiiko lw’ekibuga Songea, yaliko Kaminsona wa Disitulikiti y’e Bunda okuva mu 2003 okutuuka mu 2005.  Oluvannyuma yaweereza mu kabineti mu bifo ebiwerako, omuli eby’ensonga z’omunda mu ggwanga, abakozi, n’ebyamawulire.  Mu mwaka gwa 2015 okutuuka mu 2023, yakiikirira Tanzania ng’omubaka mu Misiri n’oluvannyuma Brazil nga tannadda mu byobufuzi by’ekibiina Yalondebwa okuba omuwandiisi w’enkalakalira wa CCM mu Gatonnya 2024.  

Mu 2025, yatongoza enteekateeka z’okunyweza ekitongole ky’eby’obuggagga bw’omu ttaka okusobola okuweereza Ebuvanjuba ne Ssemakati w'Africa. Era yeeyama okwetegereza n’okuleeta enkola n’amateeka okukuuma abalombe mu Tanzania. 

## Ebijulizo
Victoria Lakshmi Hamah ye agamba nti

**Victoria Lakshmi Hamah** munnabyabufuzi mu Ghana wansi wa tiketi y'ekibiina kya National Democratic Congress (NDC). 

Victoria Hamah munnakigo ky’Abahindu mu Afrika okumala emyaka egisukka mu kkumi. 

## Ebyobufuzi
Mu kulonda kwa bonna okwa 2012, yavuganya ku kifo kya palamenti mu kitundu ky'Ebugwanjuba bwa Ablekuma. 

Yakola nga Minisita omubeezi ow'ebyempuliziganya mu gavumenti ya John Dramani Mahama okutuusa ku Lwokutaano lwa Museenene, nga 8, 2013. 

Mu kiseera kino addukanya ekibiina ky'obwannakyewa eky’abakyala ekiyitibwa Progressive Organization for Women’s Advancement (POWA). 

## Ebijulizo
Samuel Abdulai Jabanyite omusajja omulala

**Samuel Abdulai Jabanyite** munnabyabufuzi mu Ghana era mubaka wa Palamenti ey’omusanvu mu ggwanga lya Ghana ng’akiikirira essaza ly'e Chereponi mu bukiikakkono ku tiketi y’ekibiina kya National Democratic Congress. 

## Ebyafaayo n'obuyigirize
Abdulai yafuna diguli y'obusomesa (Ebyafaayo) okuva mu Yunivasite y’e Cape Coast, satifikeeti ya Master of Governance okuva mu bbanguliro ly'obukulembeze n'obufuzi " School of Governance and Leadership, GIMPA," satifikeeti ez'enjawulo okuva mu  Yunivasite ye Cranfield, ebbanguliro ly'amaje, ebbanguliro ly'ebyobusuubuzi, ebbanguliro lya Gavumenti ez'ebitundu, ne Madison Pine mu  Bungereza  

## Ebijulizo
Amade Camal

**Amade Chemane Camal Jr.** (yazaalibwa 1954 –  n'afa nga 18 Mutunda 2025) yali munnabyabufuzi era omusuubuzi mu Mozambique. Y'akulira kkampuni ya Sir Comercio Internacional, era ye mutandisi wa bizinensi z’ebyentambula ezaamanyi mu Mozambique. Yali mukiise w'olukiiko olukulu olwa Mozambique ng'akiikirira  essaza ly'e Nampula okuva mu 1994 okutuuka mu 1999. 

Camal yavumiriranga ebizibu by’okuteekateeka ekibuga Maputo, ng’agamba nti enteekateeka embi eri mu kibuga yevaako akalippagano k'ebidduka mu biseera ebyakanaayokyani ekikosa entambula y’ekibuga mu ssaza lino. 

Mu 2023, nga bawakanya Yisirayiri okuwamba Palestine, ebibiina by'omu Mozambique ebiwerako byatandikawo enkola eyatuumibwa "Israeli Apartheid free zone" etaali ntongole ng'ewakanya obulumbaganyi bwa Yisirayiri. Kkampuni ya Camal eya Sir International yeegatta ku kwekalakaasa kuno, n’etegeeza nti tebagenda kutunda kintu kyonna kiva Yisirayiri. 

Camal musiraamu era yeetabye mu bikujjuko bya Eid al-Adha mu lujjudde e Maputo. Yavumiridde obwannalukalala bwa basiraamu mu Mozambique n’agamba nti Obusiraamu ddiini ya mirembe. 

Camal yafa nga 18 Mutunda 2025, ku myaka 71. 

## Ebijulizo
Sani Yaya

**Sani Yaya** munnabyabufuzi mu Togo era abadde aweereza nga Minisita w’ebyensimbi mu gavumenti za Ssaabaminisita Komi Sélom Klassou ne Victoire Tomegah Dogbé okuva nga  1, Muwakanya, 2016.       

## Ebyafaayo n'obuyigirize
Yaya yatikkirwa okuva ku ttendekero li Center for Financial, Economic and Banking Studies (CEFEB) e Paris. Yaya alina ddiguli ya DES mu by’okuddukanya emirimu okuva mu Yunivasite ya Paris 1 Panthéon-Sorbonne  ne ddiguli eyookubiri mu Economics okuva mu Yunivasite ya Lomé . 

## Obukugu bwe
Obumanyirivu bwa Yaya mu by’ekikugu mulimu emyaka mukaaga ng'aweereza mu Bbanka Enkulu ey’amawanga ag'Ebugwanjuba bw'Afirika, n’akakiiko kaayo akayitibwa West African Economic and Monetary Union wamu n’emyaka kumpi mukaaga mu Ecobank (ETI) gye yakolera nga Dayirekita w’okubala ebitabo n’okugoberera amateeka era mmemba ku kakiiko akafuzi ak’ekibiina kino. Yaliko mu bifo eby’oku ntikko eby’akulira emirimu mu kibiina kya NSIA ekiri mu bya yinsuwa ne bbanka era yali mmemba ku kakiiko akafuzi ak’ekibiina kino. 

Nga tannalondebwa ku bwa Minisita w’ebyenfuna n’ebyensimbi, yaliko Minisita omubeezi ow’embalirira. 

## Emirimu emirala

* Bbanka y’enkulaakulana mu Afrika, Memba w’olukiiko olufuzi (okuva mu 2016) 
* Bbanka ya ECOWAS ekola ku by’okusiga ensimbi n’enkulaakulana (EBID), Memba w’olukiiko olufuzi (okuva mu 2016) 
* Ekitongole ky’ensi yonna ekivunaanyizibwa ku nsimbi (IMF), Memba w’olukiiko olufuzi (okuva mu 2016) 
* Bbanka y’enkulaakulana y’Obusiraamu (IsDB), Memba w’olukiiko olufuzi (okuva mu 2016) 

## Ebijulizo
Dhoihir Dhoulkamal, munnabyabufuzi

**Dhoihir Dhoulkamal** (yazaalibwa nga 6, Muwakanya, 1969) munnabyabufuzi wa Comoros okuva mu Anjouan . Yali minisita w'ensonga z'ebweru okuva nga 28 Mutunda, 2020 okutuuka nga 9 Kasambula, 2024 mu kibuga Comoros .   Mu Mugulansigo wa 2025, ekitongole ky'obwenkanya ki La Réunion kyafulumya ekiragiro ky’ensi yonna ekimunoonya. Ateeberezebwa okukozesa obubi obuyambi Bufalansa  bw'eyaweereza okuyamba ku mbeera z’abantu eziri mu Euro ekkumi bbiri mu bitaano mu emu. 

## Ebijulizo
Florentino Mendes Pereira, munnabyabufuzi

**Florentino Mendes Pereira** (yazaalibwa nga 4 Mukutulansanja, 1969) munnabyabufuzi mu Bissau-Guinea era eyali Minisita w'amasannyalaze n'amakolero. Yaweereza nga Minisita w'amasannyalaze n'amakolero okuva mu 2015 okutuuka mu 2018.  Munnakibiina kya by'abufuzi ki Party for Social Renewal Nga minisita, yeenyigira mu kaweefube w’okutumbula ekitongole ky’amasannyalaze mu ggwanga. 

## Ebijulizo
Alamin Mohammed Seid, omuwandiisi w’ebitabo

**Alamin Mohammed Seid** ( yazaalibwa 1946 oba 1947 – 15 Museenene, 2021)  yali munnabyabufuzi mu Eritrea.
Alamin Mohammed Seid, munnabyabufuzi

**Alamin Mohammed Seid** ( yazaalibwa 1946 oba 1947 – 15 Museenene, 2021)  yali munnabyabufuzi mu Eritrea.

Yazaalibwa mu kitundu Massawa ekya Eritrea .

Alamin yeetaba mu lutalo lw'ameefuga ga Eritrea okuva mu 1964 lwe yeegatta ku kibiina kya Eritrean Liberation Front . Oluvannyuma yeegatta ku kibiina ekyafuuka Eritrean People’s Liberation Front (EPLF) mu 1970. Mu lutalo lw’ameefuga, yali akulira ekitongole kya EPLF ekikola ku nkolagana n’amawanga amalala.

Alamin mu kaseera katono yaweerezaa ko nga Minisita w’ebyamawulire n’ebyobuwangwa. Ye ne Isaias Afewerki be bammemba babiri bokka ku kakiiko akafuzi aka EPLF abaali mu lukiiko olufuzi olwa People’s Front for Democracy and Justice mu lukiiko olw’okusatu.  Mu Congress eno yalondebwa okuweereza ku kifo ky'omuwandiisi.

## Ebijulizo
José Ibraimo Abudo, munnabyabufuzi

**José Ibraimo Abudo** (yazaalibwa 16 September 1947) munnabyabufuzi  mu  Mozambique eyaweereza okumala ebbanga nga Minisita w'ebyamateeka, ekifo ekyatondebwawo mu 1994 n'okulonda okw'ebibiina ebingi okwasooka mu byafaayo bya Mozambique. Ono mmemba wa kibiina kya FRELIMO . Yatikkirwa okuva ku yunivasite y'e Lisbon, gye yafunira diguli eyookubiri mu mateeka g'ebitongole . MusajjaMusiraamu .  

## Ebijulizo


## Ensonda

* World Bank document on terrorist financing at the Wayback Machine (archived June 9, 2007) see page 36 for details
Aji Secka

**Aji Yam Secka** (Ajaratou Mariama (Yamu) Secka; era amanyiddwa nga Mariama B. Secka) munnabyabufuzi mu Gambia eyali omumyuka w’omukulembeze w’ekibiina kya United Democratic Party (UDP) era nga mukulembeze w’abakyala aludde ng’akola emirimu egy’enjawulo. 

## Obukugu bwe
Okuva mu 1998 okutuuka mu 2001, yali Ssaabawandiisi w’ekibiina ky'abakyala.   Yali mumyuka wa dayirekita wa UND okuva mu 2011 okutuuka mu 2018.   Secka yafuuka akulira ekibiina kino mu 2016 omukulembeze w’ekibiina kino, Ousainou Darboe, bwe yakwatibwa naggalirwa gavumenti mu kkomera. Secka y'omu ku bakulembeze b'oludda oluvuganya gavumenti abaakola omukago ne bawagira okwesimbawo kwa Adama Barrow okukkakkana ng'awangudde Pulezidenti   Yahya Jammeh ey'aliko . 

## Ebijulizo
Kadidja Mohamed Ali, munnabyabufuzi

**Kadidja Mohamed Ali** munnabyabufuzi mu Djibouti . Mu 2003, yalondebwa mu lukiiko lw’eggwanga olukulu ng’omu ku bakyala abaasooka okuyingira palamenti.

## Obukugu bwe
Nga okulonda kwa 2003 tekunnabaawo, etteeka eppya ku by’okulonda lyayisibwa nga liragira waakiri ebitundu kumi ku kikumi  ku nkalala z’ebibiina okubeera nga kuliko buli kikula kya muntu. Ali yalondebwa mu kitundu kya Djibouti ng'akiikiridde ekibiina kya Union for the Presidential Majority. Ono y’omu ku bakyala omusanvu  abaasooka mu lukiiko lw’eggwanga olukulu. 

## Ebijulizo
MJ Mahlangu

**Mninwa Johannes Mahlangu** (yazaalibwa nga 8 Mukulukusabitungotungo 1952 – 24 Muwakanya, 2025) yali mukungu era munnabyabufuzi mu South Afrika. Yali mujjumbize mu byobufuzi bya Bantustan mu South Africa mu mulembe gw'enkola y'obusosoze, ng’aweereza ng’omubaka wa palamenti mu kitundu ekyali kiyitibwa Lebowa . Yali w'ekibiina ki  African National Congress, era yaweereza nga Ssentebe w'olukiiko lw'amasaza olw'eggwanga okuva mu 2004 okutuuka mu 2014,  era ng'omubaka wa Palamenti etaba Bamwoyo gw'Afirika.

Wakati wa 23 Mukutulansanja ,2015 ne Mugulansigo 2020, yaliko omubaka wa South Afrika mu Amerika . 

Mahlangu yafa nga 24 Muwakanya 2025, ku myaka 72. 

## Ebijulizo


## Ebiyungo eby’ebweru

* Palamenti ya South Afrika profile - MJ Mahlangu
Fairland University

**Yunivasite ya Fairland**  ( **FLU** ) ya bwannannyini mu Uganda .

## Ekifo
Yunivasite ya Fairland esangibwa ku 30/34 Eden Road, Walukuba Masese Zone, munda mu kibuga Jinja, ekifo ekyokubiri mu Uganda mu bunene mu by’obusuubuzi, kilomita 80 (50 mi), ku luguudo, ebuvanjuba bwa Kampala, ekibuga ekikulu ekya Uganda. Ensengeka z'ekitundu kya yunivasite ze zino:0° 26' 24.00"N, 33° 14' 15.00"E (Latitude:0.440000; Longitude:33.237500)...

## Ebyafaayo
Yunivasite eno ya bwannannyini mu kitongole ekimanyiddwa nga *Fairland University Limited* . Yasooka kubeera mu kitundu ekijjudde abantu, yunivasite eno okuva olwo yakyuka n’egenda mu bifo ebigazi. Efunye okukkirizibwa okuva mu kitongole kya Uganda National Council ku lw'emisomo egyawagulu, era ekwata ekifo ky’amatendekero agakulembedde mu by’enjigiriza mu Uganda. Yunivasite eno tesuza, ng’abayizi bafuna aw’okusula mu bisulo by’abayizi ebyetongodde, ebisangibwa okumpi n’ekitongole ekivunaanyizibwa ku ttendekero lino.

## Emisomo
We bwatukidde mu mukutulansanja 2009, emisomo gy’eby’ensoma egyali gisomesebwa mu  Yunivasite ya Fairland mwalimu:

* Diguli mu by’enfuna (BA.Econ)
* [./Https://en.wikipedia.org/wiki/Bachelor_of_Arts Diguli mu by’emikono] mu [./Https://en.wikipedia.org/wiki/Business_Management nzirukanya y’emirimu] (BA.Bus.Mgt)
* Diguli y'emikono mu by’enjigiriza (BA.Ed)
* Diguli mu by’obusuubuzi (BBA)
* Diguli mu Sayansi n’Ebyenjigiriza (BSc/Ed)
* Diguli mu sayansi mu by’empuliziganya (BSc.MComm)
* Diguli mu by’enkulaakulana (BDS) .
* Diguli mu by’emikono mu kulungamya n’okubuulirira (BA.G&C)
* Diguli mu by’amawulire (BIT)
* Diguli mu by’obujjanjabi (BSN)
* Diguli mu by’eddiini (BA.Rel.Std)

Okwongera ku misomo gya diguli esooka, okusomesebwa ku mitendera gya Satifikeeti ne Dipuloma kuli mu masomo ago waggulu. Emisomo gya Postgraduate egiwerako gye gisomesebwa mu yunivasite eno. 

## Laba ne bino

* Jinja
* Disitulikiti y'e Jinja
* Ebyenjigiriza mu Uganda
* Olukalala lwa yunivasite mu Uganda
* Olukalala lw'amasomero ga bizinensi mu Uganda
* Abakulembeze ba yunivasite mu Uganda

## Ebijulizo

## Ebiyungo eby’ebweru

* Ekifo Fairland University Ku Google Maps
* Brocuwa ya Yunivasite ya Fairland ku New Vision
* Fairland Yatikkirwa Ekibiina Ekyokutaano Mu November 2010
Joseph Charles Doumba

**Joseph Charles Doumba** (2 Ogwokubiri 1936  – 5 Ogwokusatu 2017  ) yali munnabyabufuzi  Omucameroon . Yasooka kulondebwa  nga Minisita w'amawulire n'ebyobuwangwa  mu gavumenti ya Cameroon mu 1974, n'oluvannyuma nga Minisita w'ebyamateeka okuva mu 1975 okutuuka mu 1979.  Doumba yali Ssaabawandiisi w'ekibiina kya Cameroon People's Democratic Movement (RDPC) okuva mu 1992 okutuuka mu 2007.

## Ssaabawandiisi wa RDPC
Doumba yalondebwa okubeera Ssaabawandiisi w’ekibiina  ekiri mu buyinza ekya RDPC nga 10 Ogwokusatu 1992.  Yatunuulirwa ng’omuwulize ennyo eri Pulezidenti Paul Biya . 

Doumba n’omumyuka wa ssaabawandiisi wa RDPC, Gregoire Owona baali tebakolagana era mu mwaka gwa 2003 kigambibwa nti baali bamaze emyaka nga teboogerezeganya , era nga kigambibwa nti Biya okusinga yali akolagana ne Owona, ate nga Doumba tamufaako nnyo. Mu kiseera ekyo Doumba obulamu bwe tebwali bulung, era emirundi mingi yagendanga mu Bufalansa okujjanjabibwa; bannakibiina bamukukkulumira olw'obutabeera bumu n'abantu ab'ekitundu, era n’avunaanibwa obutafaayo eri akakiiko akakulu. Mu Gwokutaano 2003, olugambo lwalaga nti yali agezezzaako okulekulira kyokka nga Biya n'agaana okukkiriza okulekulira kwe. 

Embeera y'obulamu bwa Doumba obukosefu bweyoleka nga  ayogerera mu ttabamiruka ow’enjawulo owa RDPC mu Gwomusanvu 2006. Olw’embeera y’obulamu bwe, ensonga z’ekibiina ezisinga zaddukanyizibwa Owona  okutuusa Biya, mu kifo kye nga Pulezidenti wa RDPC, lwe yalonda Rene Sadi okusikira Doumba nga 4 Ogwokuna 2007. Ku mukolo gwe gumu, yalonda Doumba ku bwa Roving Ambassador mu offiisi ya Pulezidenti.  

## Ebijuliziddwamu
Alamara Nhassé, munnabyabufuzi

**Alamara Ntchia Nhassé** (yazaalibwa 2 Ogwomukaaga 1957) munnabyabufuzi mu Bissau-Guinea, eyali Ssaabaminisita okuva nga 9 Ogwekkuminebiri, 2001 okutuuka nga 17 Ogwekuminogumu 2002. Mu kiseera kino Nhassé ye Pulezidenti w'ekibiina National Reconciliation Party; emabegako yakulembera ekibiina kya Social Renewal Party (PRS).

## Obukugu bwe
Nhassé mukugu mu by’obulimi, era yatendekebwa mu Cuba ne mu Soviet Union . Oluvannyuma lwa Kumba Yala eyali yesimbye ku tiketi ya PRS okulondebwa ku bwapulezidenti, Nhassé yalondebwa nga Minisita w’ebyobulimi, amazzi, ebibira n’okuyigga mu gavumenti eyatondebwawo mu Gwokubiri nga 19, 2000.  Oluvannyuma, mu gavumenti eyatondebwawo nga Gusooka 25, 2001, yafuuka Minisita w’ebyobulimi n’obuvubi.  Ku mulembe gwa Ssaabaminisita Faustino Imbali, yafuuka Minisita w'ensonga z'omunda oluvannyuma lwa Artur Sanhá okugobwa mu Gwomunaana nga 29, 2001. Oluvannyuma lwa Imbali naye okugobwa, Nhassé yamusikira ku bwa ssaabaminisita mu Gwekuminebiri nga 9, 2001. Mu Gusooka nga 15, 2002, olukiiko lw'ekibiina olwa PRS lwamulonda nga pulezidenti w'ekibiina. Olwa katyabaga akagwawo mu biseera ebyo, obukulembeze teyabumalaako bbanga ddene era ne gavumenti ye newalirizibwa okusasika. Nhassé yalekulira obwa Pulezidenti bwa PRS muGwekuminogumu nga 15, 2002, era oluvannyuma lw’ennaku bbiri, Mário Pires yalondebwa okudda mu bigere bya Nhassé ku bwa ssaabaminisita.

Mu kulonda kwa Pulezidenti okwa 2005, Nhassé yawagira eyeesimbyewo João Bernardo Vieira . Oluvannyuma lw’okulondebwa kwa Vieira, Nhassé yasaba Carlos Gomes Júnior alekulire obwa ssaabaminisita; Olwo Gomes Junior n’afiirwa omusingi gwe ogwa palamenti oluvannyuma lw’ababaka 14 ku 45 aba palamenti okuva mu kibiina kye ekya PAIGC okukivaamu.

Mu kiseera kino Nhassé ye Pulezidenti w’ekibiina ki National Reconciliation Party. Kyalemererwa okuwangula ekifo kyonna mu kulonda kwa palamenti okwa 2008, era y’akkiriza okuwangulwa kuno. 

## Ebijuliziddwamu
Satang Jow

**Satang Jow (** yazaalibwa 31,Ogwomunaana 1943) mu Banjul,Gambia. Munnabyanjigiriza era mukozi wa gavumenti eyaweerezaako nga minisita w'ebyenjigiriza n'abavubuka, obuwangwa n'emizannyo. 

## Ebyafaayo n'obuyigirize bwe
Satang Jow yazaalibwa nga 31,Ogwomunaana 1943, mu kibuga Banjul ekya Gambia. Muwala wa H.O Semega-Janneh. Olugendo lwa Jow olw’okusoma lwatandikira ku St. Joseph n'eyeyonerayo   ku ssomero lya The Gambia High School, gye yateekawo omusingi omunywevu ku by’agenda okukola mu biseera eby’omu maaso.  Mu kunoonya obuyigirize obw’awaggulu, yasomera ku Fourah Bay College, University of Sierra Leone, gye yatikkirwa diguli ya Bachelor of Arts mu 1966. Yagenda mu maaso n’okusoma ku Institute of Education, Yunivasite y'e London, n’afuna satifikeeti ya Postgraduate mu by’enjigiriza mu 1969. 

## Obukugu bwe
Satang Jow  obudde bwe obusing yabumala mu by’anjigiriza. Yatandika okusomesa mu The Gambia High School mu 1966 okutuuka mu 1994. Yaweereza ng’omukulu w’essomero lya Gambia High School okuva mu 1989 okutuuka mu 1994. Omulimu gwe gwakyuka nnyo oluvannyuma lw’okuwamba gavumenti mu 1994 mu The Gambia bwe yalondebwa ng'omuwandiisi w'enkalakkalira (SoS) ow’ebyenjigiriza omukulembeze w’ekibiina ektawamba Yahya Jammeh . Mu myaka gya 1990, Jow yali minisita w’ebyenjigiriza n’abavubuka, emizannyo n’ebyobuwangwa mu gavumenti ya Gambia.  Mu 1995, yafuuka SoS mu by’abavubuka, eby’obuwangwa, n’emizannyo, nga tannadda mu kitongole ky’ebyenjigiriza mu 1997. Mu bimu ku bye yasinga okukola nga minisita w’ebyenjigiriza kwe kutandikawo akakiiko ka Yunivasite, akaateekawo omusingi gw’okutondawo Yunivasite y’e The Gambia mu 1999.  Jow yaweereza nga Kamisona mu kakiiko k’amazima n’okutabagana mu Sierra Leone okuva Ogwokutaanu 2002 okutuuka mu Gwokuna 2004. 

## Obuvunaanyizibwa Obulala
Ng’oggyeeko okuweereza nga mimisita, Satang Jow yayamba nnyo mu kaweefube w’ekitundu mwali n’ensi yonna. Yaweerezaako nga mmemba ku kakiiko k’ebigezo ka Gambia West African Examination Council era yeetaba mu bibiina eby’enjawulo ebyawagira ebyenjigiriza n’okutumbula embeera z’abantu. 

## Engule
Mu kusiima emirimu gye egy’amaanyi mu by’enjigiriza mu The Gambia, Yunivasite y’e Gambia yamuwa diguli ey’ekitiibwa ey’obusawo **(** honoris causa **)** . Okusiimibwa kuno kulaga obuweereza bwe obw’olubeerera ku buyigirize mu ggwanga. 

## Ebijuliziddwa
Omukuumi Proença

**Helder Proença** (yafa 5,Ogwomukaaga 2009) yali munnabyabufuzi mu Guinea-Bissau eyaweereza nga Minisita w'ebyokwerinda mu Guinea-Bissau mu kiseera ky'obufuzi bwa Pulezidenti João Bernardo Vieira . 

Nga 5,Ogwomukaaga 2009, Proença, eyali mmemba w’olukiiko lw’abantu mu ggwanga mu kiseera ekyo,  yakubwa amasasi n’attibwa ab’ebyokwerinda ba gavumenti ku luguudo olugatta ekibuga Bula mu bukiikakkono ne Bissau, ekibuga ekikulu Guinea-Bissau .  Baciro Dabó, munnabyabufuzi era eyeesimbyewo ku bwapulezidenti mu kulonda kwa Pulezidenti okwa June 2009, naye yattibwa abajaasi ba gavumenti ku lunaku lwe lumu.  Munnabyabufuzi owookusatu, eyali Ssaabaminisita Faustino Imbali, naye yakwatibwa.  Ddereeva wa Proença n'omukuumi nabo battibwa mu bulumbaganyi buno. 

Mu kiwandiiko, minisitule y’ensonga z’omunda  mu ggwanga lya Guinea-Bissau yalumiriza Proença, Dabó ne Embali okubeera mu lukwe lw’okuwamba gavumenti olwaliwo. 

Ekitongole ky’amawulire ekya gavumenti ya Portugal ekya Lusa, kyategeezezza nti omulambo gwa Proenca gwatwaliddwa mu ggwanika lye ddwaaliro lya Simao Mendes e Bissau oluvannyuma lw’okumutta. 

## Ebijuliziddwa
Jjangu Mankasse

**Come Mankasse** yeesimbawo mu kulonda kwa Pulezidenti wa Congo mu 2002  ku kibiina kya Congoese Union of Republicans .  Yafuna ebitundu 1.25 ku kikumi ku bululu obwakubwa 

## Ebijuliziddwa
Ahmed Attoumani Douchina,munnabyabufuzi

**Ahmed Attoumani Douchina** (yazaalibwa Ogusooka 2, 1955) munnabyabufuzi wa Mahoran . Douchina yaweereza nga Pulezidenti w'olukiiko lw'ekitongole olwa Mayotte wakati wa 20 Ogwokusatu 2009  ne 3 Ogwokuna 2011, bwe yasikirwa Daniel Zaïdani . Zaudani yawangula Douchina ng'amusinze akalulu kamu kokka nga baafuna obululu 10 ku 9 mu kulonda kwa pulezidenti okwaliwo mu lukiiko luno. 

## Ebyafaayo
Kansala wa munisipaali ya Kani-Kéli okuva mu 1983 okutuuka mu 1989, yalondebwa okuba kansala omujjuvu mu canton ey’erinnya lye limu mu 2004, mu kuvuganya kwa basatu, n’afuna ebitundu 38.72 ku kikumi ku bululu. 

Oluvannyuma lw’okufuuka omuwandiisi w’ekitongole mu kibiina kya Union for a Popular Movement (UMP), yekakanya mu kulonda kw’ababaka ba palamenti okwa 2007, bw'eyavuganya ne Mansour Kamardine eyali mu ntebe n’afuna obululu ebitundu 4.08%mu lwokaano olwasooka.

Nga 20,Ogwokusatu 2008, yasikira Saïd Omar Oili ku bwapulezidenti bw’olukiiko olukulu olwa Mayotte olw’omukago wakati wa UMP n’ekibiina kya Mouvement départementaliste mahorais (MDM). Ebibiina bino  byegatta okulwanyisa ekibiina kya New Impetus for Mayotte (NEMA) okusobola okutegeka amangu akalulu k’ekikungo ku ky’okugabanya ebitongole mu Mayotte.

Mu kulonda kwa  2011 mu canton, Ahmed Attoumani Douchina yaddamu okulondebwa mu ngeri ennyangu ku bwakansala obujjuvu, kyokka abesimbawo ku kiwayi ya left wing baawangulira watono aba renewable cantons mu Mayotte, ekyavaako enkyukakyuka mu bungi mu lukiiko olukulu.  Nga 3,Ogwokuna 2011, nga wayise ennaku ssatu nga Mayotte afuuse ekitongole kya Bufalansa eky'e 101, Daniel Zaïdani yalondebwa okuba pulezidenti w'olukiiko olukulu, n'afuna obululu 10 okusinga obwa Ahmed Attoumani Douchina eyafuna 9. 

Nga 15,Ogwekkuminogumu 2012, yayabulira UMP ne yegatta ku  Union of Democrats and Independents.

Mu Gwokusatu gwa 2015, yalondebwa okuba kansala w’ekitongole mu Canton of Bouéni ng’ali wamu ne Afidati Mkadara.

## Ebjuliziddwamu
Sidia Jatta

**Sidia Sana Jatta** (yazaalibwa 1945) munnabyabufuzi, muyivu era muwandiisi  Omugambia .

## Ebyafaayo n'obuyigirize
Jatta Omumandinka, yazaalibwa Sutukoba mu Disitulikiti y'e Wuli . Yasomera mu kitundu kye saako ne ku Ssekendule ye Nungua,, okumpi ne Accra, Ghana okuva mu 1961 okutuuka mu 1963, nga tannadda mu Gambia okugenda ku Yundum College okuva mu 1964 okutuuka mu 1966. Oluvannyuma lw’okukola ng’omusomesa mu masomero ag’enjawulo aga pulayimale ne siniya okutuusa mu 1972, yeewandiisa mu Yunivasite y’e Grenoble okuva mu 1973 okutuuka mu 1978, n’afuna diguli esooka ne ne y'eddaala eryokubiri mu by’ennimi. Yaddayo e Bufalansa okwongera okusoma mu 1983. 

## Obukugu bwe
Oluvannyuma lw’okudda mu Gambia, Jatta yakolera mu Curriculum Development Center okuva mu 1978 okutuuka mu 1983, oluvannyuma n’afuuka omukungu omukulu mu kukulaakulanya eby'ensoma, era era yali munoonyereza mu International African Institute, London okuva mu 1980 okutuuka mu 1982. Yalekulira gavumenti mu 1986 ng’awakanya enkola ya gavumenti ya People’s Progressive Party eyali mu buyinza.

Jatta yatandikawo ekibiina kya People’s Democratic Organization for Independence and Socialism mu 1986, ekibiina ekivuganya pulezidenti ali mu buyinza Sir Dawda Jawara era y’alondebwa okuba ssentebe waakyo eyasooka mu 1987. Y'omu ku muwandiisi  w’olupapula lw’ekibiina kino, *[[:en:Foroyaa|Foroyaa]]* . Yeesimbawo mu Ssaza lye Wulli ng'akiikiridde PDOIS mu kalulu k’olukiiko lw’ababaka mu 1987 era naddamu mu 1992 kyokka obululu bwombi ye yasemba. Ng’ali wamu ne Halifa Sallah, yagaana okuweebwa ekifo mu gavumenti ya Armed Forces Provisional Ruling Council mu 1994. Yasibwa okumala akaseera katono mu Gwomunaana 1994 ng’ajeemera gavumenti okuwera emirimu gy'ebibiina by’ebyobufuzi.

Mu 1997, Essaza lye Wulli lyagabanyizibwamu ebitundu bibiri (Wulli Eyobuvanjuba ne Wulli Eyobugwanjuba) era yawangula Wulli Eyobugwanjuba mu kulonda kw’olukiiko lw’eggwanga olukulu mu 1997. Oluvannyuma yafuuka omu ku bavumirira ennyo gavumenti ya APRC mu lukiiko lw’eggwanga olukulu.

Mmemba mu lukiiko lw'eggwanga olukulu okuva e Wuli West . Jatta era ye Ssaabawandiisi w’ekibiina ekigatta abakulu  ki Wulli Adult Literacy Development Association.

## Ebiwandiiko ebikozesebwa
Jean-Baptiste Baskouda, omuwandiisi w’ebitabo

**Jean-Baptiste Baskouda** (yazaalibwa 24 Ogwomunaana 1957) munnabyabufuzi Omucameroon abadde omukiise muSenate ya Cameroon okuva mu 2013. Yali muwandiisi  wankalakkalira addukanya ebitundu okuva mu 1985 okutuuka mu 1988 n’oluvannyuma n’akola ng’omumyuka wa Dayirekita wa kabineti y’obwapulezidenti.  Oluvannyuma, yalondebwa nga Ssaabawandiisi wa Minisitule y'abakozi n'obukuumi bw'abantu nga 26 Ogusooka 2005. 

Mu Gwokutaano 2013, Pulezidenti Biya yalonda Baskouda ku lukiiko lwa Senate oluggya. Y’omu ku ba senator 30 abaafuna ebifo byabwe nga pulezidenti y'abalonze; ba senator abalala 70 baalondeddwa mu ngeri etali ya butereevu. Biya yalonda ba senate basatu okuva mu buli kitundu, era Baskouda y’omu ku basatu abaava mu kitundu kya Far North.  Bureau ya Senate bwe yalondebwa nga 12 Ogwomukaaga 2013, Baskouda yafuna ekifo kya Quaestor .
June Holst-Roness, omuwandiisi w’ebitabo

**June Bernice Matilda Holst-Roness** (Gwamukaaga 10, 1929 – Gwakubiri 14, 2008) yali meeya wa Freetown, Sierra Leone wansi wa gavumenti ya APC eya Siaka Stevens . June Holst-Roness ye yali Meeya wa Freetown omukyala owookubiri . Mu kisanja kye ekibuga kino kyayungibwa ne Hull  mu Bungereza .

Yatendekebwa ng’omusawo w’ebyobulamu era n’akulaakulanya enteekateeka z’ebyobulamu by’abakyala mu Sierra Leone era yaweerezaako nga pulezidenti w’ekibiina kya Family Planning mu Sierra Leone mu 1976. &#x5B; **' &#x5D;</sup>

Yassa essira ku kugaziya okufuna [[:en:Family_planning_services|empeereza y’okuteekateeka amaka]] okusobola okukola ku kusoomoozebwa kw’obulamu bwa bamaama n'abaana. <sup class="noprint Inline-Template Template-Fact" style="white-space:nowrap;">&#x5B; **' &#x5D;

## Ebyafaayo
June Holst-Roness yazaalibwa Adjuah Spaine. Yasoma obusawo ku Yunivasite ya  St. Andrews mu Scotland era eyo gye yasisinkanira bba Omunorway nga muyizi, Rolv Holst-Roness. 

Holst-Roness yakolanga omusawo w’abakyala n’okuzaala era y’omu ku bakyala Abaddugavu abaasooka okuyitibwa okukyalira China. Essomero lya munisipaali mu Freetown, Dr. June Holst-Roness Municipal School, oluvannyuma lyatuumibwa erinnya lye nga bamusiima olw’ebintu bye yakola nga meeya era  ng’omusawo. 

## Ebyobufuzi bye
June Holst-Roness yakwatagana n’ekibiina kya All People’s Congress (APC), ekyali ekibiina ky’ebyobufuzi ekisinga obunene mu Sierra Leone wansi wa Pulezidenti Siaka Stevens okuva mu 1971 okutuuka mu 1985. &#x5B; ** &#x5D;

Ye musawo omukyala yekka ey'alabirira Stevens, era kino kyamuleetera okuseemberera ekiti kya bakulembeze oluvannyuma lw’ameefuga ng’obukugu mu by’obujjanjabi buteereddwa ku mwanjo okusobola okutebenkeza eggwanga n’enkulaakulana. Nga tannayingira byabufuzi mu butongole, Holst-Roness yalaga obukulembeze bw’ekitundu ng’ayita mu bwapulezidenti bw'ekibiina ky'okuteekateekera amaka ekya Sierra Leone, ekyatandikibwawo mu 1970, ng’essira aliteeka ku nteekateeka z’ebyobulamu by’abantu nga obujjanjabi bw’obutazaala okukola ku nsonga z’embeera z’abantu ng’obutakwatagana mu bufumbo , kaweefube  eyali akwatagana wanu ne APC ng'essira eriteeka ku nzirukanya y’abantu n’obulamu obulungi mu ggwanga eririna eby’obugagga ebitono. Omulimu guno nga talina kibiina kwe y'ekubiira naye nga gulina obuyinza gwamusikkiriza okuyingira ebyobufuzi, okusobola okugaziya obuweereza  bwe byobulamu mu nfuga  ya Sierra Leone ey’ekibiina ekimu. 

## Ensonda

* http://news.sl/drwebsite/okufulumya/ekiwandiiko_20057723.shtml
* http://cocorioko.net/app/index.php?option=com_ebirimu&omulimu=okulaba&id=435&Itemid=1
* http://www.peepsierraleone.com/amawulire/ebikozesebwa/ekiwandiiko.asp?articleid=158&zoneid=7
* http://www.fssgukbranch.com/portfolio/meeya-june-omusolo-omukulu/

## Ebijuliziddwa
Okere Adams

**Okere Adams** yali munnabyabufuzi  Omusierra Leone . Mu 2002, Adams yalondebwa nga Minisita w’ebyobugagga by’omunnyanja wansi wa Ahmed Tejan Kabbah . 

## Obukugu bwe

Okere Adams yaweereza mu ofiisi za gavumenti enkulu eziwerako mu nfuga y’ekibiina kya Sierra Leone People’s Party (SLPP).

Ku ntandikwa y’emyaka gya 2000: oluvannyuma lw’olutalo lw’omunda okuggwa, Adams yalondebwa okuba Minisita w’ebyobugagga by’omunnyanja . Mu kiseera ekyo, yalabirira kaweefube w’okutumbula eby’obuvubi mu Sierra Leone n’okukola ku nsonga ng’okuwa layisinsi n’emirimu gy’okuvuba okuva ebweru. 

Mu Gwomwenda 2005, yakyusa ekifo ne Chernor Jalloh n’afuuka Minisita w’ebyobulambuzi n’ebyobuwangwa.  Adams yasikizibwa Hindolo Trye nga Ernest Bai Koroma afuuse pulezidenti mu Gwomwenda 2007. Adams yali wa ggwanga lya Temne . Okere Adams Wakuziikibwa Enkya

Ensonda mu famire zaakakasa mu 2019 nti Okere Adams yafa era yaziikibwa ku bujjajja bwe e Magburaka. Yafa ku Lwokutaano nga 8 Ogwokusatu 2019 mu ddwaaliro ly’amagye erya 34 e Freetown. Yaweereza mu bifo eby’enjawulo mu Kabineti mu bukulembeze bwa SLPP eyakulemberwa Tejan Kabbah wakati wa 1996 ne 2007. Era yaweerezaako nga National Organizing Secretary wa SLPP wakati wa 2002 ne 2008. Omugenzi Okere Adams yasomera mu  ssomero lya gavumenti erya Ssekendule li Bo n’oluvannyuma Ssekendule ya Saint Edwards e Freetown. Yasomera mu matendekero aga waggulu agawerako mu Girimaani ne Switzerland oluvannyuma lw’okumala akaseera katono mu Bungereza. Yafudde ku myaka 77 egy’obukulu.

## Ensonda

* Olukalala lwa kabineti ya Sierra Leone

## Ebijuliziddwa